recursal/SuperWikiNEXT-32B huggingface dataset:
**एल डोराडो** (अंग्रेज़ी: El Dorado, या स्पैनिश में "सोने का") मुइस्का जाति के मुखिया का नाम है जों उनके रिवाजों के अनुसार स्वयं को सोने की धूल से भिगो लेता था और बाद में तालाब में डुबकी लगा लेता था।

ज़िपा, मुइस्का मूल निवासी लोगों का एक पौराणिक जनजातीय मुखिया, कहा जाता है कि वह अपने शरीर को सोने की धूल से ढकता है, और अपने बेड़ा से पवित्र झील के बीच में गुआताविता देवी को खजाने की पेशकश करता है। यह पुरानी मुइस्का परंपरा एल डोराडो की कथा का मूल बन गई।  
यह Muisca बेड़ा आंकड़ा गोल्ड संग्रहालय, बोगोटा, कोलम्बिया में प्रदर्शित है।
आगे चलकर यह मृथक "सोने का शहर" का नाम बन गया जिसने स्पेनी कोंक्विस्टाडोरों के काल से कई खोजकर्ताओं को अपनी ओर आकर्षित किया है। हालांकि कई लोगों ने इसे कई वर्षों तक इस सोने के शहर को खोजने की कोशिश की है परन्तु आजतक इसके होने का कोई प्रमाण नहीं मिला है।

अमरीका के स्पेनिश विजेताओं की कल्पना में इस नगर की स्थिति थी। वे सोने के बड़े ही लालची थे। उनसे पिंड छुड़ाने के विचार से मध्य अमरीका के आदिवासी लोग उन्हें इस काल्पनिक नगर का खूब बढ़ा-चढ़ाकर वृत्तांत देते थे और बराबर कहते थे कि वह स्वर्णपुरी है। स्पेन के लोग भी मेक्सिको और पेरू की संपत्ति से और भी अधिक की कामना करते थे। सन् १५४०-४१ ई. में ओरेलाना नामक मनुष्य की इसे खोज निकालने की विकट यात्रा के उपरांत इसकी स्थिति ओरिनिको नदी के उद्गम के पास बताई जाने लगी। इसकी खोज में कितने ही बहादुर व्यक्ति स्वयं खो गए और कितनी ही सेना की टुकड़ियाँ छिन्न-भिन्न और पस्त होकर लौटीं। बाद में मानाओं नगर को एलडोरेडो मानकर कई प्रकार की कविकल्पनाएँ होने लगीं। यह कथा भी चल गई कि वहाँ का राजा नित्य शरीर पर स्वर्णधूलि का लेप करता था और प्रतिवर्ष पवित्र सरोवर में निमज्जन कर शरीर पोंछता था। सर वाल्टर रैले ने भी इसे खोज निकालने की व्यर्थ चेष्टा की थी। आजकल संयुक्त राज्य अमरीका में इस नाम के निम्नलिखित तीन शहर हैं : (१) दक्षिणी आरकैंसास, (२) इलिनॉय, (३) दक्षिणी पूर्वी कनज़ैस राज्य में।

  

एक जगह की कल्पना से बढ़कर एल डोराडो एक शासन, एक राज व अपने सुनहरे रजा का एक पूरा शहर बन गया है। इस शहर की खोज में फ़्रांसिस्को ऑरेलाना और गोंज़ालो पिज़ारो ने १५४१ में क्विटो से एक मशहूर परन्तु दुखदाई सफर की शुरुआत अमेज़न की खाड़ी की ओर से की जिसके परिणाम स्वरूप ऑरेलेना अमेज़न नदी के मुख तक पहुँचने वाला प्रथम व्यक्ति बन गया।

मुख्य प्रथा जुआन रोड्रिग्ज़ फ्रेल के द्वारा लिखी गई पुस्तक *एल कार्नेरो* की कथाओं में पाई जाती है। फ्रेल के अनुसार राजा या मुइस्का के मुख्य पादरी को रिवाज़ों के अनुसार सुनहरी धुल में लिपटाया जाता था जिसे ग्वाताविता तालाब में किया जाता, जो वर्तमान में बोगोटा कोलंबिया के निकट स्थित है।

जल्द ही मुइस्का गावं और उसका खज़ाना कोंक्विस्टाडोरों के हाथों में आ गया। सारा सोना चुराने के बाद स्पेनियों को यह समझ आया की असल में ना कोई सोने का शहर है, ना ही कोई खदान है क्योंकि मुइस्का अपना सोना व्यापार के ज़रिए जमा करते थे। पर इसी दौरान उन्हें पकड़े गए इंडियनों से एल डोराडो के बारी में कहानियां सुनने को मिली।

सन्दर्भ
-------

* बैंडेलियर, ए. एफ. ए. द गिल्डेड मैन, एल डोराडो (न्यू योर्क, १८९३)।
* फर्नांडिज़ डी ओविएदो, गोंज़ालो हिस्तोरिया जनरल ये नैचुरल डी लास इण्डिया, इस्लास ये टिएरा-फार्मे डेल मार ओशियानो, मैन्द्रिड: रियल अकैड्मिया डी ल हिस्टोरिया, १९५१.
**महाशय कृष्ण** () भारत के एक स्वतंत्रता सेनानी एवं पत्रकार थे जिन्होने 'प्रताप' नाम से एक पत्र का सम्पादन शुरू किया। 

सन १९१९ में दरबार साहिब के पास जलियांवाला बाग में बैसाखी के दिन निहत्थे और निर्दोष पंजाबियों पर जनरल डायर ने गोलियाँ चलवा दीं थी। लाहौर में बैठे एक पत्रकार महाशय कृष्ण को यह घटना चैन लेने नहीं दे रही थी। उन्हीं दिनों इस खूनी खेल पर एक पुस्तक प्रकाशित हुई। ब्रिटिश सरकार ने उसे जब्त कर लिया। पंजाब का अंग्रेज गवर्नर खामोश रहा। यह बात भी उस पत्रकार को आंदोलित कर गई। उन्होंने ‘प्रताप’ नाम से अखबार शुरू कर दिया।

महाशय कृष्ण जी ने अपना सम्पूर्ण जीवन अपने देश व पत्रकारिता के स्तर को शिखर पर पहुंचाने में लगा दिया। उन्होंने अपने कलम को माध्यम बनाते हुए पूरे भारत में आजादी की अलख जगाई। आर्य समाज के कट्टर समर्थक एवं अंग्रेजी हुकूमत में उर्दू एवं हिन्दी पत्रकारिता का झंडा बुलंद करने वाले महाशय कृष्ण ने अपनी कड़क लेखनी के बूते पर देशवासियों में आजादी का संचार पैदा किया। अंग्रेजों द्वारा उनके समाचार पत्र `डेली प्रताप' पर अनेक अत्याचार भी किए, लेकिन महाशय जी ने उस समय में भी हार नहीं मानी।

सन्दर्भ
-------

इन्हें भी देखें
---------------

* वीरेन्द्र वीर (महाशय कृष्ण के पुत्र जिन्होने 'प्रताप' का सम्पादन जारी रखा)
मंथूर देवसिया वल्साम्मा (जन्म-२१ अक्तूबर १९६०), एक सेवानिवृत्त भारतीय एथलीट है। वह एशियाई खेलों में स्वर्ण पदक जीतने वाली व्यक्तिगत रूप से दूसरी भारतीय महिला थी और भारतीय धरती पर इसे जीतने वाली पहली महिला थी।

प्रारंभिक जीवन
--------------

वल्साम्मा का जन्म २१ अक्तूबर,१९६० केरला के कन्नूर जिले के ओत्ताथई में हुआ था। स्कूल के शुरूआती दिनों से ही उन्होंने एथलेटिक्स में करियर बनाने के लिए सोच लिया था परन्तु मर्सी कॉलेज, पलक्कड़ जाने के बाद वह उसे और गंभीरता से लेने लगी। उनका पहला पदक १९७९ में पुणे में इंटर-यूनिवर्सिटी चैम्पियनशिप में १०० मीटर की बाधा और पेंटाथलॉन में केरल के लिए था। 
वह दक्षिणी रेलवे (भारत) में नामांकित थी व उन्हें ऐ.के कुट्टी द्वारा प्रशिक्षित किया गया था। उन्होंने १९८१ में बैंगलोर में इंटर-स्टेट मीटिंग में पांच स्वर्ण पदक जीतकर, ४०० मीटर फ्लैट और ४०० मीटर और १०० मीटर रिले के अतिरिक्त १०० से ४०० मीटर की दूरी पर बाधा दौड़ में सबको प्रभावित किया।

पेशेवर एथलेटिक्स करियर
----------------------

१९८२ एशियाई खेलों में जवाहरलाल नेहरू स्टेडियम में, वाल्समम् ने ५८.४७ सेकेंड में भारतीय और एशियाई रिकॉर्ड समय में ४०० मीटर बाधा दौड़ में स्वर्ण पदक जीता। इससे कमलजीत संधू (४०० मीटर-१९७४) के बाद, भारत के लिए एशियाई खेलों में स्वर्ण पदक जीतने वाली दूसरी महिला खिलाड़ी बनी। १९८२ में भारत सरकार द्वारा उन्हें अर्जुन अवार्ड से सम्मानित किया गया और १९८३ में पदम् श्री से सम्मान दिया गया। 
लगभग १५ वर्षों के कैरियर में, एम.डी.वल्साम्मा ने हवाना, टोक्यो, लंदन में, १९८२, १९८६, १९९०, १९९४ एशियाई खेलों के संस्करणों में भाग लिया,और सभी एशियन ट्रैक एंड फील्ड मीट में और एस.ए.एफ गेम्स में भाग लिया प्रत्येक प्रतियोगिता अपनी अलग छाप छोड़ी।

सन्दर्भ
-------


1. ↑  Mercy College, Palakkad
उत्तर प्रदेश संस्कृत संस्थानम्
उत्तर प्रदेश शासन ने प्रदेश में संस्कृत, पालि एवं प्राकृत भाषा के सम्यक् विकास एवं प्रोत्साहन हेतु **उत्तर प्रदेश संस्कृत संस्थान** की स्थापना 31 दिसम्बर 1976 को की। संस्थान के कार्य संचालन हेतु समय-समय पर शासन द्वारा अध्यक्ष एवं निदेशक की नियुक्ति की जाती है। उ० प्र० शासन में संस्कृत संस्थान का प्रशासनिक विभाग, भाषा विभाग है। अध्यक्ष के निर्देशन पर निदेशक अपने कर्मचारियों के माध्यम से समस्त कार्यों का निष्पादन करते हैं।

उद्देश्य
--------

(1) संस्कृत भाषा तथा उसके साहित्य का संरक्षण करना, उसे प्रोत्साहित करना तथा उसका विकास।

(2) संस्कृत, पालि और प्राकृत के हस्तलिखित, दुर्लभ और महत्वपूर्ण ग्रन्थों का तथा संस्कृत शिक्षण से सम्बन्धित आवश्यक पुस्तकों का प्रकाशन करना।

(3) संस्कृत की वैज्ञानिक तथा अन्य महत्वपूर्ण कृतियों के हिन्दी और अन्य दूसरी भाषाओं में अनुवाद और उनके प्रकाशन की व्यवस्था करना।

(4) संस्कृत लेखकों की महत्वपूर्ण कृतियों के प्रकाशन में सहायता देना।

(5) संस्कृत लेखकों की प्रकाशित उत्कृष्‍ट कृतियों पर पुरस्कार देना।

(6) संस्कृत भाषा एवं साहित्य के वृद्ध तथा विपन्न विद्वानों को आर्थिक सहायता देना।

(7) संस्कृत भाषा के उच्च अध्ययन के निमित्त निर्दिष्ट अवधि के लिए सुविधायें एवं आर्थिक सहायता प्रदान करना।

(8) संस्कृत वाड्मय के विभिन्न पक्षों पर अधिकारी विद्वानों के भाषण आयोजित करना।

(9) विशिष्ट कोटि के संस्कृत के विद्वानों और साहित्यकारों को पुरस्कृत एवं सम्मानित करना।

(10) संस्कृत भाषा और साहित्य के विभिन्न पक्षों से सम्बन्धित गोष्ठियाँ, कवि-सम्मेलन तथा सांस्कृतिक कार्यक्रम आदि आयोजित करना।

(11) संस्कृत पत्रिकाओं का प्रकाशन करना।

(12) आकाशवाणी, दूरदर्शन तथा अन्य प्रसार-माध्यमों द्वारा संस्कृत भाषा और साहित्य के प्रचार एवं प्रसार का प्रयास करना।

(13) संस्कृत भाषा और साहित्य के विकास से सम्बन्धित संस्थाओं, अनुसंधानशालाओं, पुस्तकालयों आदि को सहायता देना।

(14) संस्कृत की प्रख्यात संस्थाओं से आदान-प्रदान करना तथा सम्पर्क करना।

(15) संस्कृत के विकास के लिए केन्द्रीय सरकार से, राज्य सरकारों से अथवा अन्य संस्थाओं और व्यक्तियों आदि से सहायता प्राप्त करना।

(16) संस्कृत, पालि और प्राकृत की हस्तलिखित कृतियों (पाण्डुलिपियों) का क्रय एवं संग्रह और पुस्तकालय आदि की स्थापना की व्यवस्था करना।

(17) ऐसे सभी प्रासंगिक कार्य करना जो ऊपर निर्दिष्ट उद्देश्यों को आगे बढ़ाने में सहायक हों।

इन्हें भी देखें
---------------

* उत्तर प्रदेश हिंदी संस्थान, लखनऊ

बाहरी कड़ियाँ
-------------

* उत्तर प्रदेश संस्कृत संस्थानम् का जालघर
**कभी कभी** एक भारतीय हिन्दी धारावाहिक है, जिसका प्रसारण स्टार प्लस पर होता था। इसका निर्देशन महेश भट्ट ने किया था। इसकी कहानी अनुराग कश्यप, आकाश खुराना, विनता नन्दा, समीर मोदी और कमलेश कुंती सिंह ने लिखा है। इसके 25 एपिसोड का निर्देशन अनिल शर्मा ने किया था।

कहानी
-----

ये कहानी राधा (शेफाली छाया) और मन्दिरा (इरावती हर्षे) के बीच की दोस्ती पर आधारित है, जो काफी मुश्किलों के बावजूद अपनी दोस्ती बनाए रखते हैं। वे दोनों वकालत करते हैं और एक दूसरे के खिलाफ अदालत में लड़ते हैं, और उन दोनों को एक ही लड़के से प्यार हो जाता है। जिससे उन दोनों की जिंदगी में बहुत बड़ा बदलाव आ जाता है और उन दोनों को कोई एक फैसला करने पर मजबूर कर देता है।

कलाकार
------

* शेफाली छाया — राधा पाठक
* इरावती हर्षे — मन्दिरा जोशी
* लिलेट दुबे — शमा जोशी
* एलाई ख़ान — विक्रम
* दीपक पाराशर — निर्मल जोशी
* रोहित रॉय — विजय सिन्हा
* सुरेखा सीकरी — लक्ष्मी पाठक
* आलोक नाथ
* कनिका

सन्दर्भ
-------

बाहरी कड़ियाँ
-------------

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
**भारतीय साधारण बीमा निगम** (General Insurance Corporation of India) भारत के घरेलू पुनर्बीमा बाजार की एकमात्र कम्पनी है। यह पुनर्बीमा व्यवसाय के क्षेत्र में तीन दशक से अधिक समय से सक्रिय है। इसका पंजीकृत कार्यालय और मुख्यालय मुंबई में है।

इतिहास
------

भारत में पूरे साधारण बीमा व्यवसाय को, साधारण बीमा व्यवसाय (राष्ट्रीयकरण) अधिनियम 1972(जिब्ना) के अधीन राष्ट्रीयकृत किया गया था। भारत सरकार ने राष्ट्रीयकरण के द्वारा साधारण बीमा व्यवसाय के लिए 55 भारतीय बीमा कम्पनियों के शेयर और 52 बीमाकर्ताओं की अन्डरटेकिंग प्राप्त की।

जैसे ही सा. बी. नि. का गठन हुआ भारत सरकार ने साधारण बीमा कंपनियों के सभी शेयर सा. बी. नि. को स्थानांतरित कर दिए। सभी भारतीय बीमा कंपनियों को एकीकृत करके चार कंपनियाँ गठित की गई जो कि सा. बी. नि. की अनुषंगी कंपनियां थी।

(1) नेशनल इन्शोरेंस कंपनी लिमिटेड

(2) दि न्यू इंण्डिया एश्योरेंस कंपनी लिमिटेड

(3) दि ओरिएण्टल इन्शोरेंस कंपनी लिमिटेड एवं

(4) युनाइटेड इंडिया इन्शोरेंस कंपनी लिमिटेड।

भारतीय साधारण बीमा निगम (सा. बी. नि.) का गठन जिब्ना के खण्ड 9 (1) के तहत किया गया था। 22 नवम्बर 1972 को कंपनी अधिनियम 1958 के तहत शेयर के आधार पर प्राइवेट लिमिटेड कंपनी के रूप में उसकी स्थापना हुई। सा. बी. नि. साधारण बीमा व्यवसाय एवं प्रबंधन करने हेतु की गई थी।

19 अप्रैल 2000 को, जब बीमा विनियामक एवं विकास प्राधिकरण अधिनियम 1999 (आई. आर. डी. ए.) प्रभावी हुआ, इस अधिनियम के द्वारा जिब्ना (संशोधन) अधिनियम और बीमा अधिनियम 1938 लाया गया। जिब्ना के एक संशोधन ने सा. बी. नि. एवं उसकी अन्य सहायक कंपनियों को भारत में सामान्य बीमा करने का एकाधिकार समाप्त कर दिया।

नवम्बर 2000 में सा. बी. नि. को भारतीय पुनर्बीमाकर्ता पुनर्निर्धारित किया गया और एक प्रबंधकीय आदेश द्वारा कंपनियों पर सा. बी. नि. का पर्यवेक्षीय रोल समाप्त हो गया।

भारतीय बीमा व्यवसाय (राष्ट्रीयकरण) (संशोधन) अधिनियम 2002 (2002 का 40) जो कि 21 मार्च 2003 को प्रभावी हुआ, के द्वारा सा. बी. नि. का कंपनियों पर से स्वामित्व समाप्त हो गया। उनका स्वामित्व अब भारत सरकार के पास है

भारतीय साधारण बीमा निगम का व्यवसाय
----------------------------------

### स्वदेशी पुनर्बीमा व्यवसाय

स्वदेशी पुनर्बीमा बाजार में एकल बीमाकर्ता के रूप में सा. बी. नि. भारतीय बाजार में सीधे कार्यरत सामान्य बीमा कंपनियों को पुनर्बीमा प्रदान करती 
है। सा. बी. नि. प्रत्येक पालिसीं पर कुछ सीमाओं के तहत 20% साविधिक अर्पण प्राप्त करती है। यह कई स्वदेशी कंपनियों के ट्रीटी कार्यक्रम एवं 
फैकलटेटिव प्लेसमेंट में प्रमुख भूमिका अदा करती है। स्वदेशी व्यवसाय के लिए सा. बी. नि. की क्षमता का विवरण निम्न तालिका में दिया गया है।

### अन्तरराष्ट्रीय पुनर्बीमा व्यवसाय

सा. बी. नि. एफ्रो एशियन क्षेत्र में एक प्रभावशाली पुनर्बीमाकर्ता भागीदार के रूप में अपना स्थान बनारहा है और सार्क देशों, दक्षिण पूर्व एशिया, 
मध्य पूर्व और अफ्रीका की कई बीमा कम्पनियों के पुनर्बीमा कार्यक्रमों में अग्रणी रूप से भाग ले रही है। अपने अर्न्तराष्ट्रीय ग्राहकों को सरल उपलब्धता, 
प्रभावी सेवा और टेलर मेड पुनर्बीमा संरक्षण प्रदान करने के लिए सा. बी. नि. ने लंदन और मास्को में संपर्क/प्रतिनिधि कार्यालय खोले हैं। 
सा. बी. नि. व्यवसाय के वरीयता क्रम केआधार पर अंतरष्ट्रियि बाजार द्वारा उत्पन्न जोखिमों पर ट्रीटी तथा फैकलटेटिव व्यवसाय हेतु निम्नलिखित 
क्षमता उपलब्ध करा रही है।

सा. बी. नि. को रेटिंग एजेन्सी ए. एम्. बेस्ट द्वारा ए- (उत्कृश्ट्/एक्सिलेन्ट) श्रेणि में रखा गया है।

बाहरी कड़ियाँ
-------------

* भारतीय साधारण बीमा निगम
**उत्पलवर्ण** ( सिंहली: උපුල්වන් ‍දෙවියෝ , पालि : उप्पलवन्न  ; संस्कृत : उत्पलवर्ण) श्रीलंका के एक संरक्षक देवता (पालि : खेत्तपाल ; संस्कृत : क्षेत्रपाल) हैं।  इन्हें विष्णु ( *विष्णु देवियो* ) के नाम से भी जाना जाता है। श्रीलंकाई बौद्ध उन्हें देश में बौद्ध धर्म के संरक्षक के रूप में भी मानते हैं। उपुल्वन् नाम उनके शरीर के रंग को दर्शाता है जिसका अर्थ है "नीले कमल के रंग वाले"। उपुल्वन् पंथ की शुरुआत मध्यकाल में श्रीलंका में हुई थी।   स्थानीय किंवदंतियों के अनुसार, उपुल्वन् वह देवता हैं जिसे बुद्ध ने श्रीलंका और और उसके बुद्ध शासन का संरक्षकता सौंपी थी।

सन्दर्भ
-------

1. ↑  Professor Dhammavihari Thera. "Upulvan or Uppalavaṇṇa - the Guardian Deity of Sri Lanka". मूल से 16 अप्रैल 2022 को पुरालेखित. अभिगमन तिथि 2010-06-25.
2. ↑  Pieris, Kamalika. "Buddhist practices in ancient and medieval Sri Lanka". मूल से 15 फ़रवरी 2020 को पुरालेखित. अभिगमन तिथि 2010-06-25.
3. ↑  "Temples of Devi Nuwara show Buddhist-Hindu connections". अभिगमन तिथि 2010-06-25.
4. ↑  "Devinuwara Upulvan (Vishnu) Devale". Amazing Lanka. अभिगमन तिथि 10 December 2014.
**भारतीय शेयर बाज़ार घोटाला 1992**(अंग्रेजी़1़़992 Indian stock market scam) हर्षद शांतिलाल मेहता द्वारा बॉम्बे स्टॉक एक्सचेंज के अन्य बैंकरों और राजनेताओं के साथ मिलकर किया गया एक बाज़ार हेरफेर था। इस घोटाले ने भारत के शेयर बाजार में महत्वपूर्ण व्यवधान पैदा किया, जिससे निवेशकों को दस मिलियन अमरीकी डालर से अधिक का चूना लगा।

1992 कांड
---------

### समीक्षा

यह घोटाला लगभग ₹ 5,000 करोड़ की राशि के साथ भारत में अब तक का सबसे बड़ा मनी मार्केट घोटाला था । घोटाले का मुख्य आरोपी स्टॉक और मनी मार्केट ब्रोकर हर्षद मेहता था। यह नकली बैंक रसीदों और स्टांप पेपर का उपयोग करके एक व्यवस्थित स्टॉक घोटाला था जिसके कारण भारतीय शेयर बाजार में काफी गिरावट आई थी।
इस घोटाले ने भारतीय वित्तीय प्रणालियों की अंतर्निहित खामियों को उजागर किया और ऑनलाइन सुरक्षा प्रणालियों की शुरूआत सहित स्टॉक लेनदेन की एक पूरी तरह से सुधार प्रणाली के रूप में सामने आया।

सुरक्षा धोखाधड़ी का तात्पर्य बैंकिंग प्रणाली से विभिन्न स्टॉकधारकों या दलालों को धन हस्तांतरित करने के विचार से है। 

1992 का घोटाला भारतीय शेयर बाजार में मेहता द्वारा किया गया एक व्यवस्थित धोखाधड़ी था जिसके कारण सुरक्षा प्रणालियाँ पूरी तरह ध्वस्त हो गईं। उसने बॉम्बे स्टॉक एक्सचेंज से स्टॉक खरीदने के लिए बैंकिंग प्रणाली से 1&nbsp अरब डॉलर से अधिक का घोटाला किया। 
मेहता ने फर्जी प्रथाओं के माध्यम से शेयरों की कीमतें ऊंची कर दीं और इन कंपनियों में अपने स्वामित्व वाले स्टॉक बेच दिए।

सन्दर्भ
-------

1. ↑  Barua, Samir K; Varma, Jayanth R (January 1993). "Securities Scam: Genesis, Mechanics, and Impact" (PDF). *Vikalpa: The Journal for Decision Makers* (अंग्रेज़ी में). **18** (1): 3–14. आइ॰एस॰एस॰एन॰ 0256-0909. डीओआइ:10.1177/0256090919930101. मूल (PDF) से 2021-10-06 को पुरालेखित. अभिगमन तिथि 2019-12-20. नामालूम प्राचल `|s2cid=` की उपेक्षा की गयी (मदद)
2. ↑  "Economic Milestone: Stock Market Scam (1992)". *Forbes India* (अंग्रेज़ी में). अभिगमन तिथि 2019-11-13.
3. ↑  बसु, देबाशीष (2001) (2001). *घोटाला: कौन जीता, कौन हारा, कौन बच गया: हर्षद मेहता से केतन पारेख तक*. केनसोर्स सूचना सेवाएँ. OCLC 49618646. आई॰ऍस॰बी॰ऍन॰ 8188154008.
फील्ड-मार्शल सर क्लाउड औचिनलेक ने महिला सहायक कोर (डब्ल्यूएसी) कर्मियों का निरीक्षण किया। ल. 1947
भारतीय सशस्त्र बलों की सभी शाखाओं में महिलाएं लड़ाकू भूमिकाओं में हैं। महिलाओं को युद्ध सेवाओं और पर्यवेक्षी भूमिकाओं (अधिकारियों के रूप में) में अनुमति दी जाती है। भारतीय वायु सेना में 13.09% (2018) और 8.50% (2014) महिलाएँ हैं। भारतीय नौसेना 6% (2018) और 3% (2014) तथा भारतीय सेना में 3.80% (2018) और 3% (2014) महिलाएँ हैं। 2020 तक तीन अधिकारियों के पास लेफ्टिनेंट-जनरल या समकक्ष रैंक है, सभी चिकित्सा सेवाओं में हैं। मई 2021 में, 83 महिलाओं को पहली बार भारतीय सेना में सैन्य पुलिस कोर में जवान के रूप में शामिल किया गया था।
मई 2021 में, 83 महिलाओं को पहली बार भारतीय सेना में सैन्य पुलिस कोर में जवान के रूप में शामिल किया गया था।

इतिहास
------

1888 में, ब्रिटिश भारतीय सेना (बीआईए) ने एक सैन्य शाखा की स्थापना की, जिसे भारतीय सैन्य नर्सिंग सेवा (आईएमएनएस) के नाम से जाना जाता था, जिसमें महिला नर्सों की भर्ती की जाती थी। यह पहली बार था कि बीआईए ने महिला सेवा सदस्यों को अपने रैंक में भर्ती किया।  महिला आईएमएनएस नर्सों ने प्रथम विश्व युद्ध और द्वितीय विश्व युद्ध के दौरान सेवा की थी, जिनमें से 350 या तो मर गईं, या उन्हें युद्धबंदी के रूप में घोषित कर दिया गया।

भारतीय सेना
-----------

### कोर द्वारा कमीशन की सारांश तालिका

1950 के सेना अधिनियम के तहत, "ऐसी कोर, विभागों या शाखाओं को छोड़कर जिन्हें केंद्र सरकार अधिसूचनाओं के माध्यम से निर्दिष्ट कर सकती है" को छोड़कर महिलाएं नियमित कमीशन के लिए अयोग्य थीं। 1 नवंबर 1958 को, आर्मी मेडिकल कोर महिलाओं को नियमित कमीशन देने वाली भारतीय सेना की पहली इकाई बन गई।

2008 में, महिलाओं को पहली बार कानूनी और शिक्षा कोर में स्थायी कमीशन अधिकारी के रूप में शामिल किया गया था, 2020 में उन्हें पहली बार 8 और कोर में स्थायी कमीशन अधिकारी के रूप में शामिल किया गया था।

### उल्लेखनीय महिलाएं

A female officer of the Indian Army briefing Russian soldiers during a joint exercise in 2015.
2020 तक, महिलाओं को इन्फैंट्री, मैकेनाइज्ड इन्फेंट्री और  बख्तरबंद कोर
भारतीय सेना की रेजिमेंटों की सूची। 27 अगस्त 1976 को, गर्ट्रूड ऐलिस राम, सैन्य नर्सिंग सेवा मैट्रॉन-इन-चीफ, भारतीय सेना में मेजर जनरल (भारत)' का पद प्राप्त करने वाली पहली महिला अधिकारी बनीं।
27 अगस्त 1976 को, गर्ट्रूड ऐलिस राम, सैन्य नर्सिंग सेवा मैट्रॉन-इन-चीफ, भारतीय सेना में मेजर जनरल का पद प्राप्त करने वाली पहली महिला अधिकारी बनीं। और भारतीय सशस्त्र बलों में टू-स्टार रैंक प्राप्त करने वाली पहली महिला अधिकारी हैं।

भारतीय वायु सेना
----------------

भारतीय वायु सेना महिलाओं को युद्ध और सहायक भूमिकाओं सहित सभी भूमिकाओं में शामिल करती है। सितंबर 2020 तक, IAF में 1,875 महिला अधिकारी सेवारत थीं, जिनमें 10 पायलट और 18 नाविक शामिल थे।

सन्दर्भ
-------


1. ↑  "Army inducts 1st batch of women in military police". *hindustantimes.com*. 9 May 2021.
2. ↑  Gonsalves, Colin; Sikdar, Usha (13 December 2017). "Indian Army must stop its discrimination against military nurses". *Hindustan Times*. अभिगमन तिथि 21 March 2023.
3. ↑  "Permanent Commissions for Women Doctors in the Army" (PDF). *Press Information Bureau of India - Archive*. 29 October 1958. अभिगमन तिथि 31 December 2020.
4. ↑  WOmen officers in combat and command role, Hindustan Times, Feb 2020.
5. ↑  "IAF's Rafale fleet to have first woman pilot soon". *The Indian Express*. PTI. 15 August 2019. अभिगमन तिथि 21 September 2020.
**भारतीय सामाजिक अनुसंधान परिषद** (Indian Council of Social Science Research/आईसीएसएसआर) भारत कि एक परिषद है जो सामाजिक विज्ञान के क्षेत्र में अनुसंधान को बढ़ावा देती है। 

इसकी स्‍थापना सामाजिक विज्ञान अनुसंधान को विकसित करने, विभिन्‍न शाखाओं को सुदृढ़ करने, सामाजिक विज्ञान अनुसंधान की गुणवत्‍ता एवं मात्रा में सुधार लाने तथा राष्‍ट्रीय नीति निर्माण में इसका उपयोग करने के लिए वर्ष 1969 में की गयी थी। इन लक्ष्‍यों को साकार करने के लिए आईसीएसएसआर ने सांस्‍थानिक बुनियादी ढांचे के विकास, अनुसंधान प्रतिभाओं का पता लगाने, अनुसंधान कार्यक्रमों को तैयार करने, व्‍यावसायिक संगठनों को सहायता प्रदान करने तथा विदेशों में सामाजिक वैज्ञानिकों के साथ संपर्क स्‍थापित करने पर विचार किया था। आईसीएसएसआर देश भर के विभिन्‍न सामाजिक विज्ञान अनुसंधान संस्‍थानों तथा इसके क्षेत्रीय केन्‍द्रों को रखरखाव एवं विकास अनुदान मुहैया कराता है। स्‍थानीय प्रतिभाओं संबंधी शोध एवं विकास को समर्थन देने और विकेन्‍द्रीकृत तरीके से इसके कार्यक्रमों तथा कार्यकलापों को समर्थन देने के लिए क्षेत्रीय केन्‍द्रों की स्‍थापना आईसीएसएसआर की विस्‍तारित शाखाओं के रूप में की गई है।

वर्ष 1976 से ही आईसीएसएसआर सामाजिक विज्ञान के विभिन्‍न विषयों में शोध संबंधी सर्वेक्षण करता रहा है। पूर्वोत्‍तर क्षेत्र में सामाजिक विज्ञान संबंधी शोध को बढ़ावा देने के लिए विशेष बल देने के मद्देनजर आईसीएसएसआर में कई पहलें की गई हैं ताकि शोध प्रस्‍तावों और अन्‍य कार्यकलापों को समर्थन दिया जा सके।

सन्दर्भ
-------

1. ↑  From Sanskrit to energy security, new ICSSR head is ‘the man who knows about everything’

इन्हें भी देखें
---------------

* सामाजिक विज्ञान
* सामाजिक विज्ञान अनुसंधान

बाहरी कड़ियाँ
-------------

* भारतीय सामाजिक विज्ञान अनुसंधान परिषद
राष्ट्रीय महत्व के स्मारक, भारत में स्थित वे ऐतिहासिक, प्राचीन अथवा पुरातात्विक संरचनाएँ, स्थल या स्थान हैं, जोकि, प्राचीन संस्मारक तथा पुरातत्वीय स्थल और अवशेष अधिनियम, 1958 किए अधीन, भारतीय पुरातत्व सर्वेक्षण के माध्यम से भारत की संघीय सरकार या राज्य सरकारों द्वारा संरक्षिक होती हैं। ऐसे स्मारकों को "राष्ट्रीय महत्व का स्मारक" होने के मापदंड, प्राचीन संस्मारक तथा पुरातत्वीय स्थल और अवशेष अधिनियम, 1958 द्वारा परिभाषित किये गए हैं। ऐसे स्मारकों को इस अधिनियम के मापदंडों पर खरा उतरने पर, एक वैधिक प्रक्रिया के तहत पहले "राष्ट्रीय महत्व" का घोषित किया जाता है, और फिर भारतीय पुरातात्विक सर्वेक्षण के संसाक्षणाधीन कर दिया जाता है, ताकि उनकी ऐतिहासिक महत्व क्व मद्देनज़र, उनकी उचित देखभाल की जा सके।

राष्ट्रीय महत्व के स्मारकों को भारतीय पुरातात्विक सर्वेक्षण द्वारा घोषित की जाती है, निम्न सूचि, सर्वेक्षण की आधिकारिक वेबसाइट से प्राप्त है। इसमें क्रमांक में दी गयी कूट, एक स्मारक की अवस्थिति, संरक्षणकरता और क्रमांक का बोध कराती है।

  


| क्रमांक | विवरण | अवस्थिति | पता | जनपद/ज़िला | निर्देशांक | छवि |
| --- | --- | --- | --- | --- | --- | --- |
|
| N-MN-1 | विष्णु मंदिर | बिष्णुपुर |  | बिष्णुपुर |  | Upload an image |
| N-MN-2 | उत्तर सांलेन | इम्फाल |  | इम्फाल पश्चिम |  | उत्तर सांलेनUpload another image |
| N-MN-3 | कांग्ला मंदिर | इम्फाल |  | इम्फाल पश्चिम |  | कांग्ला मंदिरUpload another image |
| N-MN-4 | भैज्ञचंद्र महाराज का स्मारक | इम्फाल |  | इम्फाल पश्चिम |  | भैज्ञचंद्र महाराज का स्मारकUpload another image |
| N-MN-5 | कांची गेट | ऍम॰यू॰ परिसर, कांचीपुर, इम्फाल |  | इम्फाल पश्चिम |  | कांची गेटUpload another image |
| N-MN-6 | पाओना ब्रजबशी, मणिपुरी लोगों के एक "राष्ट्रीय नायक" का स्मारक | खोंग्जोम |  | थोबल |  | पाओना ब्रजबशी, मणिपुरी लोगों के एक "राष्ट्रीय नायक" का स्मारकUpload another image |

सन्दर्भ
-------

1. ↑  List of Monuments of National Importance as published by the Archaeological Survey of India Archived 2014-06-27 at the Wayback Machine.

|  |  |
| --- | --- |
|  | **Monuments of National Importance in Manipur** से संबंधित मीडिया विकिमीडिया कॉमंस पर उपलब्ध है।  |
ऐल्डस हक्स्ले
**ऐल्डस लॅनर्ड हक्स्ले** (अंग्रेज़ी: Aldous Leonard Huxley, जन्म: २६ जुलाई १८९४, मृत्यु: २२ नवम्बर १९६३) एक ब्रिटिश लेखक थे और प्रसिद्ध हक्स्ले परिवार के सदस्य थे। वे अपने उपन्यासों के लिए जाने जाते हैं, विशेषकर "ब्रेव न्यू वर्ल्ड" नामक भविष्यदर्शी उपन्यास के लिए। उन्होने कुछ अरसे तक "ऑक्सफोर्ड पोएट्री" (ऑक्सफोर्ड कविता) पत्रिका का संपादन भी किया और कई लघु कहानियों, कविताओं, यात्रा-वर्णनों और फ़िल्मी कहानियों का भी प्रकाशन किया। हालांकि उनका जन्म इंग्लैण्ड के सरी ज़िले में हुआ था, उन्होने अपने जीवन का आगे का भाग अमेरिका के लॉस ऐन्जेलिस शहर में व्यतीत किया।

वेदान्त और मानववाद में रूचि
---------------------------

ऐल्डस हक्स्ले मानववाद और शांतिवाद में गहरा विशवास रखते थे और बढ़ती उम्र में उन्हें आत्मा-सम्बन्धी विषयों में दिलचस्पी हो गई थी। १९३९ के बाद उनका दक्षिणी कैलिफ़ोर्निया वेदान्त संसथान के साथ सम्बन्ध बना जहाँ वे स्वामी प्रभावानंद से प्रेरित हुए। १९४१ से १९६० तक उन्होंने इस संसथान द्वारा प्रकाशित "वेदान्त और पश्चिम" (Vedanta and the West) पत्रिका के लिए ४८ लेख लिखे। १९४४ उन्होने "भगवद् गीता: प्रभु का गीत" (Bhagavad Gita: The Song of God) नामक श्रीमद्भगवद्गीता के एक अंग्रेज़ी अनुवाद की भूमिका लिखी। समय के साथ हक्स्ले नशीले पदार्थों के प्रयोग से "खुली" मानसिकता पाने के पक्ष में हो गए और उन्होंने अपनी पुस्तक "बोध के द्वार" (The Doors of Perception) में स्वयं अपने मॅस्कालीन नामक पदार्थ लेने के अनुभवों के बारे में लिखा। इस से उनके और स्वामी प्रभावानंद के बीच दूरी हो गई, क्योंकि स्वामी इसके हक में नहीं थे। फिर भी हक्स्ले ने संस्था के साथ लिखना और बोलना जारी रखा।

इन्हें भी देखें
---------------

* क्रोम येल्लो - 1921
* पॉइंट काउंटर पॉइंट - 1928
* ब्रेव न्यू वर्ल्ड - 1932
* मानववाद
* ब्रेव न्यू वर्ल्ड रिविजिटेड - 1958
* आइलैंड - 1962

सन्दर्भ
-------

1. ↑  Isherwood, Christopher; Swami Prabhavananda; Aldous, Huxley (1987). *Bhagavad Gita: The Song of God*. Hollywood, Calif: Vedanta Press. आई॰ऍस॰बी॰ऍन॰ 978-0-87481-043-1.
**एकाम्बरेश्वर मंदिर** (Ekambareswar Temple) या **एकाम्बरनाथ मंदिर** (Ekambarnath Temple) भारत के तमिल नाडु राज्य के कांचीपुरम तीर्थ-नगर में स्थित भगवान शिव को समर्पित एक हिन्दू मंदिर है। कांचीपुरम के इस मंदिर, वरदराज पेरुमाल मंदिर और कामाक्षी अम्मन मंदिर को सामूहिक रूप से "मूमुर्तिवासम" कहा जाता है, यानि "त्रिमूर्तिवास" (तमिल भाषा में "मू" से तात्पर्य "तीन" है)।

विवरण
-----

ऐसा मना जाता है की मंदिर मे अनेक बरसों से एक आम का पेड़ है जो लगभग ३५००-४००० वर्ष पुराना है। इस पेड़ की हर शाखा पर अलग-अलग रंग के आम लगते है और इनका स्वाद भी अलग अलग है। इस पेड़ के नीचे माँ पार्वती ने भगवान महादेव शिव की पूजा की थी और माता पार्वती शिव जी को प्रपात करने के लिए उसी आम के पेड़ के नीचे मिटटी या बालू से ही एक शिवलिंग बना कर घोर तेपस्य करनी शरू कर दी| जब शिव ने ध्यान पर पार्वती जी को तेपस्य करते हए देखा तो महादेव ने माता पार्वती की परीक्षा लेने के उद्देश्य से अपनी जटा से गंगा जल से सब जगह पानी पानी कर दिया। जल के तेज गति से पूजा मे बाधा पड़ने लगी तो माता पार्वती ने उस शिवलिंग जिसकी वह पूजा कर रही थी उसे गले लगा लिया जिसे से शिव लिंग को कोई नुकसान न हो। भगवान शंकर जी यह सब देख कर बहुत खुश हए और माता पार्वती को दर्शन दिये। शिव जी ने माता पार्वती से वरदान मांगने को कहा तो माता पार्वती ने विवाह की इच्छा व्यक्त की। महादेव ने माता पार्वती से विवाह कर लिया। आज भी मंदिर के अंदर वह आम का पेड़ हरा भरा देखा जा सकता है। माता पार्वती और शिव जी को समर्पित यह मंदिर एकबारनाथ मंदिर है।

इन्हें भी देखें
---------------

* वरदराज पेरुमाल मंदिर, कांचीपुरम
* कामाक्षी अम्मन मंदिर, कांचीपुरम
* कांचीपुरम

सन्दर्भ
-------

1. ↑  Tourist guide to Tamil Nadu (2007), *Tourist guide to Tamil Nadu*, Chennai: T. Krishna Press, आई॰ऍस॰बी॰ऍन॰ 978-81-7478-177-2
2. ↑  Ayyar, P. V. Jagadisa (1991), *South Indian shrines: illustrated*, New Delhi: Asian Educational Services, आई॰ऍस॰बी॰ऍन॰ 81-206-0151-3
***मलयज (जन्म 1935 ई. आजमगढ़, निधन 26 अप्रैल 1982 ई.)*** जिनका असल नाम **भरत श्रीवास्तव** है, हिंदी के प्रतिष्ठित कवि, लेखक और आलोचक थे । मलयज का रामचन्द्र शुक्ल की आलोचना दृष्टि को पुनर्व्याख्यायित करने में महत्त्वपूर्ण योगदान है, जिसके कारण हिंदी आलोचना जगत में वे विशेष उल्लेखनीय माने जाते हैं। उन्होंने हिन्दी साहित्य में नेहरू युग के बाद की रचनाधर्मिता और उसके परिवेश को समझने विश्लेषित करने में अपना महत्वपूर्ण योगदान दिया ।

मलयज की आलोचना का मिज़ाज एक विशुद्ध अकादमिक आलोचक की आलोचना से भिन्न है । एक गहरी संवेदनशीलता और लगाव के साथ वे कृति के आंतरिक संसार में उतरते हैं । उनकी आलोचना का परिप्रेक्ष्य विघटित होते मूल्यों के दौर में संवेदनशीलता के नए रूपों की शिनाख्त है । भाषा सौन्दर्य रुचि और अनुभव सँजोनेवाला तंत्र उनके बुनियादी विश्लेषण के आधार रहे हैं। रोष, व्यंग्य, कुढ़न, ललकार, विषाद, करुणा, भावुकता और आत्मदया के तमाम शेड्सवाली समकालीन रचनाशीलता के विभिन्न संसारों को समझने का उन्होंने प्रयत्न किया है । दूसरी तरफ़ उनकी कविताओं में खास तरह की वैचारिक तीक्ष्णता और संवेदनात्मक छटपटाहट नज़र आती है । रघुवीर सहाय ने उनकी कविताओं पर टिप्पणी करते हुए उन्हें एक नई शैली और एक नई व्यक्ति गरिमा दोनों की एक साथ खोज कहा है ।

संक्षिप्त जीवनी
---------------

प्रमुख रचनाएँ
-------------

### कविता संग्रह

* जख़्म पर धूल
* अपने होने को प्रकाशित करता हुआ
* हँसते हुए मेरा अकेलापन

### आलोचना

* कविता से साक्षात्कार
* संवाद और एकालाप
* रामचन्द्र शुक्ल

### डायरी

* मलयज की डायरी- तीन भागों में प्रकाशित (नामवर सिंह द्वारा संपादित)

### पत्र

* रंग अभी गीले हैं (रमेशचन्द्र शाह के नाम मलयज के पत्र)

सन्दर्भ
-------

1. ↑  मलयज की संघर्ष मीमांसा Archived 2013-09-22 at the Wayback Machine नामवर सिंह की पुस्तक वाद विवाद संवाद से
2. ↑  मलयज की डायरी

बाहरी कड़ियाँ
-------------

* कविता कोश पर मलयज
* रंग अभी गीले हैं: मलयज  प्रतिलिपि पत्रिका पर मलयज के पत्र।

| * दे
* वा
* सं
**हिंदी के प्रमुख कथाकार व उपन्यासकार**  |
| --- |
| डाक्टर कन्हैयालाल नंदन  •  नरेन्द्र कोहली । प्रभाकर श्रोत्रिय । बनारसीदास । भूपेंद्र नाथ कौशिक "फ़िक्र"  •  भारतेंदु हरिश्चंद्र । यज्ञदत्त शर्मा । रघुवीर सहाय  •  राजेन्द्र सिंह बेदी  •  राजेन्द्र यादव । राही मासूम रज़ा । राहुल संकृत्यायन । लक्ष्मीकांत वर्मा । विनोद कुमार शुक्ल । विष्णु नागर । वीरेन्द्र जैन । वृंदावन लाल वर्मा । ज्ञान चतुर्वेदी |  |
एडिनबर्ग में ऐतिहासिक स्कॉटलैंड का कार्यालय
**ऐतिहासिक स्कोटलैंड**, मूल नाम **Historic Scotland** (गैलिक: *Alba Aosmhor*) स्कॉटिश सरकार के अंतर्गत कार्यरत एक संस्था है जिसका काम देश की तमाम ऐतिहासिक महत्व की इमारतों की देखभाल, रखरखाव व प्रबंधन करना है।

कार्य
-----

जैसा कि इसकी वेबसाइट कहती है:

>  Historic Scotland was created as an agency in 1991 and was attached to the Scottish Executive Education Department, which embraces all aspects of the cultural heritage, in May 1999. As part of the Scottish Government, Historic Scotland is directly accountable to the Scottish Ministers for safeguarding the nation's built heritage, and promoting its understanding and enjoyment.
> 
> 
> 

अर्थात, हिस्टोरिक स्कॉटलैंड १९९१ में स्कॉटिश राजकीय शिक्षा विभाग से संबद्ध एक एजेंसी के रूप में बनी थी और मई १९९९ में इसके अंतर्गत सभी सांस्कृतिक व ऐतिहासिक महत्व की इमारतें थीं। स्कॉटिश सरकार का हिस्सा होने के नाते यह इमारतों की रक्षा करने व उनके प्रचार प्रसार के लिए स्कॉटिश मंत्रियों के प्रति जवाबदेह है।
यह स्कॉटिश विकास विभाग की उत्तराधिकारी संस्था है।

एजेंसी के संरचना दस्तावेज स्कॉटिश मंत्रियों व संस्था के शीर्ष कार्यकारी अधिकारी के जिम्मेदारियों को रेखांकित करते हैं। इसकी व्यवसायिक योजना इसके लक्ष्यों और प्रदर्शन का निर्धारण करता है।

संपत्तियाँ
----------

ऐतिहासिक स्कॉटलैंड की सीधी जिम्मेदारी ३६० से ज्यादा सांस्कृतिक व ऐतिहासिक महत्व की इमारतों की देखरेख व सुरक्षा करना है। इनके रखरखाव के खरचे का चौथाई हिस्सा यह इन इमारतों पर लगने वाले प्रवेश शुल्क से निकालती है। इसकी संपत्तियों में निर्देश पुस्तकें, तस्वीरें मीडिया इत्यादि हैं। अपने निर्माण के बाद से इसने युवाओं को इतिहास से जोडने व उसका महत्व समझाने के लिए इन जगहों पर तमाम आयोजन किए हैं। तमाम नए संग्रहालय व प्रयटन केंद्र खोले गये हैं जो इसके अंतर्गत आते हैं। यह कुछ संपत्तियों को होटल के तौर पर भी चलाती है जिनमें से कुछ में शादी-विवाह व अन्य समारोहों के लिये किराए पर भी दिए जाते हैं।

इसकी कुछेक मुख्य संपत्तियाँ हैं:

* एडिनबर्ग किला
* स्टर्लिंग किला
* उर्क़्वार्ह्ट किला
* लिन्लिथगो महल
* कैर्लावेरॉक किला
* स्कारा ब्रे
* जार्लश्रॉफ

सदस्यता
-------

इसकी सदस्यता शुल्क चुका कर कोई भी इसके कई आयोजनों का लाभ उठा सकता है, इसकी ४०० से ज्यादा ऐतिहासिक संपत्तियों में कभी भी मुफ्त में आ जा सकता है। इंग्लैंड में अवस्थित संपत्तियों में आधे शुल्क में जा सकता है। सदस्यों को एक तिमाही पत्रिका भी वितरित की जाती है। 'Historic Scotland'.

इन्हें भी देखें
---------------

| * दे
* वा
* सं
ब्रिटिश किले व महल |
| --- |
| स्कॉटलैंड | 
* लिन्लिथगो महल
* फ़ोरफार किला
* होलीरूड महल
* स्टर्लिंग किला
* एडिनबर्ग किला

 | lलिन्लिथगो महल |
| इंग्लैंड | 
* फोथरिंघे किला
* बर्मिंघम पैलेस
* बकिंघम पैलेस
* विंडसर किला
* लंदन टावर
* सेंट जेम्स का महल
* वेस्टमिंस्टर का महल
* व्हाइटहाल महल

 |
| ब्रिटिश राजा, रानियाँ और राजघराने | 
* ब्रिटिश शासकों की सूची
* अंग्रेज शासकों की सूची
* स्कॉटिश शासकों की सूची

 |

सन्दर्भ
-------

1. ↑  "Framework document 2012" (PDF). हिस्टोरिक स्कॉटलैंड. मूल (PDF) से 9 जून 2013 को पुरालेखित. अभिगमन तिथि 17 मार्च 2013.
2. ↑  "Corporate plan" (PDF). Historic Scotland. मूल (PDF) से 31 मई 2013 को पुरालेखित. अभिगमन तिथि 17 March 2013.

बाहरी कड़ियाँ
-------------

* आधिकारिक वेबसाइट
Lewis structure for molecular hydrogen.Lewis structure for molecular hydrogen. Note depiction of the single bond.Lewis structure for methane.Lewis structure for methane. Note depiction of the four single bonds between the carbon and hydrogen atoms.
Lewis structure for an alkane.Lewis structure for an alkane. Note that all the bonds are single covalent bonds.
रसायन विज्ञान के सन्दर्भ में **एकल-आबन्ध** (single bond) दो परमाणुओं के बीच एक रासायनिक आबन्ध है जिसमें दो संयोजी इलेक्ट्रॉन भाग लेते हैं। दूसरे शब्दों में, जहाँ यह आबन्ध बनता है वहाँ दोनों परमाणु एक जोड़ी इलेक्त्रॉनों को साझा करते हैं। अतः एकल-आबन्ध एक प्रकार का सहसंयोजी आबन्ध है। यहाँ 'साझा करने' से मतलब है कि दोनों इलेक्ट्रॉनों में से कोई भी इलेक्ट्रॉन उस मूल कक्षक के 'पूर्ण स्वामित्व' में नहीं होता जहाँ से यह उत्पन्न हुआ था। बन्धन की प्रक्रिया में दोनों कक्षक एक-दूसरे के साथ मिलकर (overlap करके) एक सम्मिलित कक्षक का निर्माण करते हैं जिसमें दोनों ही इलेक्ट्रॉन समय व्यतीत करते हैं। लुई संरचना (Lewis structure) के रूप में एकल-आबन्ध को AːA या A-A द्वारा निरूपित किया जाता है, जिसमें A एक तत्व को निरुपित करता है (मूर, स्टानित्स्की और जुर्स 329)। जो पहला वाला निरूपण है, उसमें बिन्दु (dot) साझा किए गए एक इलेक्ट्रॉन को निरूपित करता है। दूसरे वाले निरूपण में एक ही छोटी रेखा (bar) साझा किए गए दोनों इलेक्टॉनों को निरूपित करती है।

सन्दर्भ
-------

1. ↑  "covalent bonding - single bonds". Chemguide.co.uk. अभिगमन तिथि 2012-08-12.

इन्हें भी देखें
---------------

* द्वि-आबन्ध
* त्रि-आबन्ध
सन् १९९६-९७ में गैलिलेओ यान द्वारा ली गयी ऐड्रास्टीया की झलकी
**ऐड्रास्टीया** (यूनानी: Αδράστεια, अंग्रेज़ी: Adrastea) बृहस्पति ग्रह का दूसरा सब से अंदरूनी उपग्रह है। इस उपग्रह की खोज १९७९ में वॉयेजर द्वितीय द्वारा ली गयी तस्वीरों का अध्ययन कर के की गई थी। यह उपग्रह बृहस्पति के मुख्य छल्ले के किनारे पर स्थित है और मन जाता है कि इसी उपग्रह से उभरी हुई धुल उस छल्ले को बनाने में एक मुख्य भूमिका अदा करती है। यह बृहस्पति की परिक्रमा उस ग्रह से १,२९,००० किमी की दूरी पर करता है। ऐड्रास्टीया बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐड्रास्टीया का एक ही रुख़ हमेशा बृहस्पति की ओर होता है।[1]

अकार और रंग-रूप
---------------

ऐड्रास्टीया का अकार बेढंगा है और उनका माप २० - १६ - १४ कीमी है (लम्बाई, चौड़ाई, गहराई)। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है।[2] इस से अधिक इस उपग्रह के बारे में ज़्यादा जानकारी नहीं है।

इन्हें भी देखें
---------------

* बृहस्पति
* उपग्रही छल्ले

सन्दर्भ
-------

1. ↑  Jupiter odyssey: the story of NASA's Galileo mission, David M. Harland, Springer, 2000, ISBN 978-1-85233-301-0
2. ↑  The grand tour: a traveler's guide to the solar system, Ron Miller, William K. Hartmann, Workman Pub. 1993, ISBN 978-1-56305-031-2
एकल-लाइन आरेख जिसमें शक्ति प्रवाह भी दर्शाया गया है। लाल रंग के बक्से परिपथ विच्छेदक को निरूपित करते है जबकि धूसर (ग्रे) लाइनें ३-फेजी बस और अन्तःसंयोजी चालकों को। नारंगी रंग के वृत्त विद्युत जनित्र को निरूपित करते हैं, हरे रंग में प्रेरकत्व है, एक-दूसरे पर चढ़े हुए तीन नीले वृत्त दोहरी वाइण्डिंग वाले ट्रांसफॉर्मर हैम जिनमें तृतीयक सेकेण्डरी वाइण्डिंग भी हैं।
जर्मन भाषा में लिखी जानकारी वाला एक एकल-लाइन आरेख
शक्ति इंजीनियरी में **एकल-लाइन आरेख** (one-line diagram या single-line diagram / SLD), तीन-फेजी शक्ति परिपथों को सरलीकृत करके दिखाने वाला एक आरेख है इसमें तीनों शक्ति-परिपथ के तीनों लाइनों में लगे अवयवों को दिखाने के बजाय एक ही लाइन (फेज) में जुडी हुई चीजें दिखायी जातीं हैं और मान लिया जाता है कि तीनों फेजों में उसी तरह के कनेक्शन हैं। इससे परिपथ बहुत सरल दिखता है और कोई भी जानकारी छिपाने की आवश्यकता नहीं होती। एकल-लाइन आरेख का सर्वाधिक उपयोग शक्ति प्रवाह अध्ययन (Power flow study) में किया जाता है। शक्ति परिपथ में लगाये जाने वाले परिपथ विच्छेदक, ट्रान्सफॉर्मर, संधारित्र, बस-बार, और चालक आदि अपने-अपने मानक प्रतीकों द्वारा दर्शाए जाते हैं।  वास्तव में यह ब्लॉक आरेख का ही एक रूप है।

सन्दर्भ
-------

1. 1 2  
McAvinew, Thomas; Mulley, Raymond (2004), *Control System Documentation*, ISA, पृ॰ 165, आई॰ऍस॰बी॰ऍन॰ 1-55617-896-4
**ऐड-डि-कैम्‍प** (संक्षेप में: ऐडीसी, फ्राँसीसी में: Aide-de-camp, or ADC, बहुवचन: एड्ज़-डि-कैम्प, Aides-de-camp) एक फ्राँसीसी शब्द है जिसका अर्थ है युद्धभूमि में सहायक। सामान्यतः यह एक पदवी है जो सेना के उन वरिष्ठतम अधिकारियों को दी जाती है जो किसी राष्ट्राध्यक्ष, सेनाध्यक्ष, किसी उच्च सरकारी अधिकारी अथवा राजसी परिवार के सदस्य के लिए व्यक्तिगत सचिव, सहायक या सलाहकार आदि की भूमिका निभाते हैं। एसे अधिकारी अपने नाम के साथ सम्मानों की सूची के अन्त में एडीसी लिखते हैं।

विभिन्न देशों में राष्ट्राध्यक्षों के लिए एडीसी की परंपराएं, व्यवस्था, प्रणालियाँ आदि अलग अलग तरीके से निर्धारित होती हैं। भारत में मेजर जनरल व इससे ऊपर रैंक के अधिकारी सामान्यतः एडीसी रखते हैं। सामान्यतः भारत के सेनाध्यक्ष तीन व भारत के राष्ट्रपति के पाँच एडीसी होते हैं। भारतीय राज्यों के राज्यपाल सामान्यतः दो एडीसी रखते हैं जिनमें से एक सेना से तथा दूसरे पुलिस सेवा से होते हैं, सिवाय जम्मू कश्मीर के राज्यपाल के जिनके दोनों एडीसी सेना से ही होते हैं।

सन्दर्भ
-------

1. ↑  "राष्‍ट्रपति के ऐड्ज़-डि-कैम्‍प (एडीसी) के पहले आधिकारिक पुनर्मिलन की राष्‍ट्रपति भवन द्वारा मेजबानी". पत्र सूचना कार्यालय, भारत सरकार. 5 मई 2014. मूल से 22 मई 2014 को पुरालेखित. अभिगमन तिथि 22 मई 2014.
**उम्म ऐमन**(अंग्रेज़ी: Umm Ayman) इस्लाम की सहाबिया थीं। मुहम्मद के माता-पिता, अब्दुल्लाह इब्न अब्दुल मुत्तलिब और आमिना बिन्त वहब की एबिसिनियन गुलाम थीं। अमीना की मृत्यु के बाद, बाराका ने मुहम्मद को उनके दादा, अब्दुल-मुत्तलिब इब्न हाशिम के घर में पालने में मदद की। उन्होंने उन्हें एक मां के रूप में देखा। मुहम्मद ने बाद में उसे गुलामी से मुक्त कर दिया, लेकिन उसने मुहम्मद और उसके परिवार की सेवा करना जारी रखा। वह इस्लाम में एक शुरुआती धर्मांतरित थी, और उहुद और खैबर की महत्वपूर्ण लड़ाइयों में मौजूद थी।

उसकी स्वतंत्रता के बाद मुहम्मद ने उसकी शादियाँ भी कीं, पहले बनू खजराज के उबैद इब्न ज़ैद से, जिनके साथ उसका एक बेटा था, एमन इब्न उबैद, जिसने उसे कुन्या उम्म अयमन (अयमन की माँ) दिया। बाद में उनकी शादी मुहम्मद के दत्तक पुत्र ज़ैद बिन हारिसा से हुई थी। ज़ैद के साथ उसके **बेटे**, उसामा बिन ज़ैद ने शुरुआती मुस्लिम सेना में एक कमांडर के रूप में सेवा की। 

उम्म ऐमन उहुद की लड़ाई में उपस्थित थे। उसने सैनिकों के लिए पानी लाया और **घायलों के इलाज में मदद की**। वह खैबर की लड़ाई में मुहम्मद के साथ भी गई थी।

इन्हें भी देखें
---------------

* मुहम्मद
* सहाबा
* सहाबा और सहाबियात की सूची

सन्दर्भ
-------

1. ↑  Al-Waqidi, vol.1, p. 241, 250, vol.2, p. 685; Ibn Sa`d, vol. 8, p. 225; Baladhuri, vol. 1, p.

बाहरी कड़ियाँ
-------------

* हयातुस्सहाबा (1-3) (हिंदी पुस्तक), लेखक:युसूफ कांधलवी
**ऐडमिरल** (admiral) या **नौसेनाध्यक्ष** किसी देश या राज्य की नौसेना के सर्वोच्च अधिकारी या अधिकारियों को कहा जाता है। तुलना के लिए यह पद थलसेना के 'जनरल' या 'सेनापति' के बराबर समझा जाता है।

शब्दोत्पत्ति
------------

'ऐडमिरल' शब्द कई रूपों में विश्व की बहुत सी भाषाओं में पाया जाता है। मूल रूप से यह यूरोप की भाषाओं में अरबी भाषा के 'अमीर अल-बहर' (أمير البحر‎), यानि 'समुद्र का सरदार', से आया है।

देशानुसार कंधे के तमग़े
-----------------------

अधिकतर देशों की नौसेनाओं की वर्दियों में ऐडमिरलों के कन्धों पर चार तारों वाले या तीन पतली और एक मोटी धारी वाले चिह्न रहते हैं। लेकिन नीचे देखा जा सकता है कि कुछ राष्ट्रों में ऐसा नहीं होता।

* ऑस्ट्रेलियाऑस्ट्रेलिया
* कनाडाकनाडा
* चिलीचिली
* एक्वादोरएक्वादोर
* मिस्रमिस्र
* एस्टोनियाएस्टोनिया
* फ़्रांसफ़्रांस
* यूनानयूनान
* इटलीइटली
* मेक्सिकोमेक्सिको
* पोलैंडपोलैंड
* पुर्तगालपुर्तगाल
* रूमानियारूमानिया
* रूसरूस
* स्पेनस्पेन
* स्वीडनस्वीडन
* थाईलैंडथाईलैंड
* युक्रेनयुक्रेन
* यूनाइटेड किंगडमयूनाइटेड किंगडम
* संयुक्त राज्य अमेरिकासंयुक्त राज्य अमेरिका

इन्हें भी देखें
---------------

* नौसेना

सन्दर्भ
-------

1. ↑  Why Is a Colonel Called a 'Kernal': The Origin of American Ranks and Insignia, Raymond Oliver, pp. 45, Fireship Press, 2008, ISBN 978-1-934757-59-8, *... Admiral comes from the Arabic term amir-al-bahr meaning commander of the seas. Crusaders learned the term during their encounters with the Arabs, perhaps as early as the Eleventh Century ...*
ऐडा क्विल्क
**ऐडा मरीना क्विल्क विवास** (जन्म पेज़, काका) एक कोलंबियाई राजनेता, स्वदेशी नेता और नासा के लोगों के सामाजिक नेता हैं। वह "कोका की क्षेत्रीय स्वदेशी परिषद" (CRIC) से संबंधित हैं। वह यूनेस्को की मानवाधिकार और शांति सलाहकार रही हैं। 2022 में, उन्हें "रिपब्लिक बाय द स्पेशल इंडिजिनस कॉन्स्टिट्यूएंसी" की सीनेट के लिए चुना गया था। उनकी पार्टी, वैकल्पिक स्वदेशी और सामाजिक आंदोलन (MAIS) को आश्वस्त किया गया था।

सक्रियतावाद
-----------

1990 के दशक में, वह काका स्वदेशी संघ (एआईसी) के लिए एक स्वास्थ्य प्रमोटर थीं। 2000 में, वह एआईसी में और हुइला की क्षेत्रीय स्वदेशी परिषद (CRIHU) में स्वास्थ्य कार्यक्रम समन्वयक थीं।

2003 और 2009 के बीच, उन्हें काका की क्षेत्रीय स्वदेशी परिषद (CRIC) का वरिष्ठ परामर्शदाता नियुक्त किया गया था। वह 2008 के स्वदेशी मिंगा के आयोजकों में से एक थीं। इस घटना के विरोध में हजारों स्वदेशी लोगों ने बोगोटा शहर तक मार्च निकाला। उनके पति एडविन लेगार्ड की 16 दिसंबर को तीन राइफल शॉट लेने के बाद पोपायन के एक अस्पताल में मौत हो गई थी। उसके पति को काका विभाग में इंज़ा से टोटोरो को जोड़ने वाले राजमार्ग पर सैनिकों द्वारा गोली मार दी गई थी। मुकदमे के दौरान और उसके बाद के वर्षों में, Quilcué और उसकी बेटी को जान से मारने की धमकी और हमले का शिकार होना पड़ा है।

पुरस्कार और सम्मान
------------------

2021 में, वह कोलंबिया में मानवाधिकारों की रक्षा के लिए राष्ट्रीय पुरस्कार की विजेता थीं। यह "डिफेंस फॉर ए होल लाइफ" श्रेणी में था।

सन्दर्भ
-------

1. ↑  "Aida Quilcué, lideresa indígena que aspira al Senado en defensa de la vida y la madre tierra - MAIS - Movimiento Alternativo Indígena y Social". *www.mais.com.co*. मूल से 20 मार्च 2022 को पुरालेखित. अभिगमन तिथि 2022-04-27.
2. 1 2  Abierta, Verdad (2021-10-22). "Aida Marina Quilcué Vivas". *VerdadAbierta.com* (स्पेनिश में). अभिगमन तिथि 2022-04-27.
3. ↑  "Colombia: Amnistía Internacional condena la muerte del esposo de una líder indígena | Amnesty International". *web.archive.org*. 2009-01-21. मूल से पुरालेखित 21 जनवरी 2009. अभिगमन तिथि 2022-04-27.सीएस1 रखरखाव: BOT: original-url status unknown (link)
4. ↑  Cerón, Carlos (2022-01-11). "Lideresa indígena que aspira al Senado ha sido amenazada más de 100 veces". *Caracol Radio* (स्पेनिश में). अभिगमन तिथि 2022-04-27.
**भूरी छाती वाला तीतर** (Chestnut-breasted Partridge) (Arborophila mandellii) तीतर परिवार का एक पक्षी है जो ब्रह्मपुत्र के उत्तर में स्थित पूर्वी हिमालय का मूल निवासी है और भारत के अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में, भूटान में, तथा दक्षिण-पूर्वी तिब्बत में जाना जाता है।

नाम
---

मिशमी भाषा (अरुणाचल प्रदेश की एक भाषा) में इसको पाओ-अर कहते हैं।

आवास
----

जब यह पक्षी पहली बार पहचाना गया था तो यह मान्यता थी कि यह केवल भूटान और दोआर के इलाकों में ही पाया जाता है, लेकिन और शोध के बाद इसके आवास का क्षेत्र और विस्तृत पाया गया और यह पाया गया कि यह न सिर्फ़ भूटान और दोआर में वरन् अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में तथा दक्षिण-पूर्वी तिब्बत में भी पाया जाता है। यह सदाबहार वनों, जिसमें बांस के वन भी शामिल हैं, में उगी झाड़ में रहता है और शायद ३५० मी. से लेकर २,५०० मी. की ऊँचाई तक रहता है, लेकिन हाल के शोधों से यह तय है कि १,७०० से २,००० मी. की ऊँचाई तक तो निश्चित ही पाया जाता है।

विवरण
-----

|  |  |
| --- | --- |
|  | बोली
 भूरी छाती वाले तीतर की बोली   |
| *सञ्चिका सुनने में परेशानी है? मीडिया सहायता देखें।* |

इस जाति के बारे में जानकारी की कमी है लेकिन पुराने नमूनों के आधार पर यह कहा जा सकता है कि इसकी लंबाई अमूमन २१.६ से.मी. होती है और नर और मादा में कोई ज़्यादा अन्तर नहीं होता है। इसके गले में एक सफ़ेद रंग का त्रिकोण होता है और उसके नीचे एक काली पड़ी लकीर होती है जिसके नीचे छाती भूरी-लाल होती है। पंख, पीठ और अन्य जगहों में थोड़ा हरापन होता है जिसकी वजह से ऊँची घास में इसका दिखना लगभग असंभव हो जाता है।

इन्हें भी देखें
---------------

* तीतर

सन्दर्भ
-------

1. 1 2 3  BirdLife International (2012). "*Arborophila mandellii*". *IUCN Red List of Threatened Species. Version 2012.2*. International Union for Conservation of Nature. अभिगमन तिथि ३१ अगस्त २०१३.
2. ↑  anonymous. *Indian Bird Names*. ENVIS centre BNHS. पृ॰ ६९. मूल से 3 अप्रैल 2013 को पुरालेखित. अभिगमन तिथि ३१ अगस्त २०१३. नामालूम प्राचल `|archived by=` की उपेक्षा की गयी (मदद)
3. 1 2   Hume, A.O.; Marshall, C.H.T. (१८८०). *Game Birds of India, Burmah and Ceylon*. **II**. Calcutta: A.O. Hume and C.H.T. Marshall. पृ॰ ८३.
**ईश्वरी प्रसाद शर्मा**, हिन्दी के प्रसिद्ध साहित्यिकार-पत्रकार थे। उन्होने दर्जनों पत्रों का संपादन किया। इनमें 'धर्माभ्युदय`: आगरा, 'पाटलिपुत्र`: पटना, 'मनोरंजन`: आरा, 'लक्ष्मी`: गया, 'श्रीविद्या` और 'हिन्दू पंच`: कोलकात्ता प्रमुख है। 

बिहार के आरा शहर में १८९३ में जन्में श्री शर्मा ने जीवन के अंतिम क्षण तक पत्रकारिता से जुडे रहे। आरा के कायस्थ जुबली काॅलेज से शिक्षा प्रारम्भ करने के बाद वे उच्च शिक्षा के लिए काशी हिन्दू विश्वविद्यालय गए। लेकिन बीमारी की वजह से बीच में ही पढ़ाई छोड़ कर आरा वापस आ गये और बाद में शिक्षक के रूप में सक्रिय हो गये। १९०६ से उन्होंने लेख लिखना शुरू किया। उनका लेख 'भारत जीवन' में छपा जिससे प्रेरित होकर वे १९१२ में आरा से मनोरंजन हिन्दी मासिक निकाला जो थोडे ही दिनों में लोकप्रिय हो गया। बाद में वे पटना से छपने वाले 'पाटलिपुत्र` पत्र के संपादक बने। उसके बाद गया से प्रकाशित 'लक्ष्मी` और 'श्रीविद्या` के संपादक बन गये। शर्मा जी ने पटना से छपने वाले 'शिक्षा` और आगरा से प्रकाशित होने वाले त्रैमासिक पत्र 'धर्माभ्युदय` का संपादन किया। बाद में वे कोलकत्ता से छपने वाले 'हिन्दू पंच` का संपादन किया और अंतिम दम तक संपादन करते रहे। 

शर्मा जी एक बेहतर पत्रकार के साथ साथ विषयों पर पकड़ रखने वाले प्रतिभाशाली लेखक भी थे। उन्होंने कई पुस्तकें भी लिखी है। २२ जुलाई १९२७ को बीमारी की वजह से निधन हो गया।
भूपेन्द्रनाथ बोस
**भूपेन्द्रनाथ बोस** (1859 - 1924) अविभाजित बंगाल के कृष्णनगर में एक कायस्थ परिवार में जन्में थे। भूपेन्द्रनाथ की शिक्षा कृष्णनगर और कोलकाता में हुई थी। वे संस्कृत और फारसी के विद्वान थे। छात्र जीवन में ही वे इंग्लैंड और यूरोप की यात्राएं कर चुके थे। कोलकाता से उन्होंने 1881 में एम.ए. और 1883 में वकालत परीक्षा पास की। कोलकाता में वकील के रूप में काम करने के दौरान वे राजनीतिक आन्दोलन की ओर मुड़ गए।

1905 के बंग-भंग के आदेश को रद्द कराने के लिए भूपेन्द्रनाथ बोस 1907 में प्रतिनिधि के रूप में इंग्लैंड गए। 1904 से 1910 तक बंगाल लेजिस्लेटिव कौंसिल के सदस्य के नाते उन्होंने आजादी के लिए आवाज उठाई और राष्ट्रीय आन्दोलन के काम में पूरी तरह जुट गए। वे अखबारों की स्वतंत्रता के पक्षधर थे। 1910 में बने प्रेस एक्ट को स्वीकृति मिलने पर उसका विरोध किया था।

सुरेन्द्रनाथ बनर्जी, बिपिनचन्द्र पाल, बाल गंगाधर तिलक और अब्दुल रसूल उनके समकालीन राजनीतिज्ञ थे, परन्तु वे दादाभाई नौरोजी से सर्वाधिक प्रभावित रहे। उन्होंने 1922 में जिनेवा के अंतरराष्ट्रीय श्रम सम्मेलन में प्रतिनिधि के रूप में हिस्सा लिया।

1923 में वे बंगाल के राज्यपाल की एक्जीक्यूटिव कौंसिल के सदस्य बने। वे शिक्षा के मसलों से करीब से जुड़े रहे और उन्हें राष्ट्रीय संदर्भों में अधिक विकसित और सक्षम बनाने पर बल दिया। 1924 में अवसान के वक्त वे कलकत्ता विश्वविद्यालय के कुलपति के पद पर काम कर रहे थे।
मलेशियाई, ब्रुनेई और इंडोनेशियाई लोककथाओं में, **बुनियन लोग** या **ओरंग बुनियन** ( Indonesian pronunciation: [o.raŋ bu.ni.an] ) अलौकिक प्राणी हैं जिनके बारे में कहा जाता है कि वे "आध्यात्मिक दृष्टि" वाले लोगों को छोड़कर अधिकांश मनुष्यों के लिए अदृश्य हैं। जबकि इस शब्द का अनुवाद अक्सर "कल्पित बौने "के रूप में किया जाता है, इसका शाब्दिक अनुवाद "छिपे हुए लोग" या "सीटी बजाने वाले लोग" होता है। ओरंग बुनियन को सुंदर, प्राचीन दक्षिण पूर्व एशियाई शैली में तैयार और दिखने में लगभग मनुष्यों के समान बताया गया है। कुछ पौराणिक वृत्तांत फ़िल्ट्रम की कमी का वर्णन करते हैं। ओरंग बुनियन के आधुनिक चित्रण योगिनी जैसी विशेषताओं, नुकीले कान, उच्च कल्पना -प्रभावित पोशाक, या आधुनिक मिनांगकाबाउ लंबे कोट कपड़ों को शामिल करके पारंपरिक लोककथाओं से विचलित हो जाते हैं। 

कहा जाता है कि ओरंग बुनियन मलय प्रायद्वीप, सुमात्रा और बोर्नियो में गहरे जंगलों या ऊंचे पहाड़ों में रहते हैं, मानव संपर्क से दूर,  और साथ ही मानव समुदायों के पास, और यहां तक कि कहा जाता है कि वे मानव परिवारों के समान घरों को साझा करते हैं।  किंवदंती के अनुसार, उनकी सामाजिक संरचना परिवारों, कुलों और राजपरिवार के साथ प्राचीन मलय प्रायद्वीप के मनुष्यों के समान है। इंडोनेशियाई लोककथाओं में अन्य पौराणिक प्राणियों की तरह, ओरंग बुनियन के पास अक्सर अलौकिक शक्तियां होती हैं,  और मनुष्यों को उन क्षेत्रों में अतिक्रमण करने की अनुमति देने से पहले उन्हें कुछ अनुष्ठानों और रीति-रिवाजों से प्रसन्न किया जाना चाहिए जहां वे रहते हैं।

ओरंग बुनियन को आम तौर पर परोपकारी, मित्रता करने वाला और मनुष्यों की सहायता करने वाला माना जाता है, विशेष रूप से जादूगरों ( *डुकुन* या *बोमोह* ) और शमां ( *पवांग* ) के रूप में।  ऐसा कहा जाता है कि वे मनुष्यों के साथ विवाह करने और अदृश्य बच्चे पैदा करने में सक्षम हैं।  कुछ कहानियों के अनुसार, पुरुषों ने ओरंग बुनियन महिलाओं से शादी की थी, लेकिन बाद में उन्होंने बुनियन समुदाय को छोड़ने और अपने पीछे छोड़े गए परिवारों में लौटने का फैसला किया। हालाँकि, मानव समाज में लौटने के बाद, उन्होंने पाया कि कई साल बीत चुके थे और वे सभी लोग जिन्हें वे एक बार जानते थे उनकी मृत्यु हो गई थी। इन आख्यानों की तुलना उराशिमा तारो और रिप वान विंकल से की गई है।

संदर्भ
------

1. ↑  Hadler, Jeffrey (9 October 2008). *Muslims and Matriarchs: Cultural Resilience in Indonesia Through Jihad and ... By Jeffrey Hadler*. आई॰ऍस॰बी॰ऍन॰ 9780801446979. अभिगमन तिथि 2012-06-23.
2. ↑  "Lost hiker mystery: Did 'orang bunian' kidnap Teo Kim Lean?". मूल से 29 सितंबर 2019 को पुरालेखित. अभिगमन तिथि 5 जुलाई 2023.
3. ↑  *International transnational associations: Associations transnationales internationales, Volumes 50-51*. 1998. अभिगमन तिथि 2012-06-23.
4. ↑  Forth, Gregory (10 December 2008). *Images of the Wildman in Southeast Asia: An Anthropological, Perspective By Gregory L. Forth*. आई॰ऍस॰बी॰ऍन॰ 9780203886243. अभिगमन तिथि 2012-06-23.
5. ↑  Believe it or not, they’re out there
6. ↑  "Tales of the 'orang bunian' - Views - The Star Online". *www.thestar.com.my*.
7. ↑  Werner, Roland (1993). *Transcultural healing: the whole human : healing systems under the influence of Abrahamic religions, eastern religions and beliefs, paganism, new religions, and mixed religious forms, Roland Werner, University of Malaya Press, 1993 - Health & Fitness - 430 pages*. आई॰ऍस॰बी॰ऍन॰ 9789679940480. अभिगमन तिथि 2012-06-23.